stanford-oval/wikipedia huggingface dataset:
ברוד סיטי
שחקנים > שחקנים ראשיים

אילנה גלייזר מגלמת את דמותה של אילנה ווקסלר, היא בחורה בגיל 23, עצלנית וחובבת מריחואנה שבדרך כלל מתעלמת או אדישה כלפי מחשבותיהם של אחרים על מזימותיה. היא עובדת בחברת מכירות ייחודית הנקראת דילים-דילים-דילים (Deals Deals Deals), אך באופן תדיר היא לא מבצעת את משימותיה ולוקחת הפסקות באורך של שעות במהלך יום העבודה. חבריה לעבודה מתעבים אותה עד מאוד בשל עצלנותה. מאידך, הבוס הפסיבי שלה, טוד, ממשיך להעסיק אותה בחברה עקב כניעתו. היא חולקת דירה עם מהגר הומו בשם היימה, ובמקביל מנהלת יחסים מיניים מתמשכים עם לינקולן, רופא שיניים. יחד עם זאת, אילנה מכנה את מערכת היחסים הזו כ"טבעית-פסיכית". למרות רוחו של לינקולן, הוא מפגין אכפתיות רבה כלפי עצמו. בהשוואה לחברתה הטובה ביותר אבי, היא בעלת רוח חופשית ובעלת יצר מיני משוחרר; אך תמיד יש השלכות לרעיונותיה של אילנה שאליהם אבי נגררת ללא רצון.
אבי ג'ייקובסון מגלמת את דמותה של אבי אברמס, בחורה בגיל 26 אשר עובדת כמנקה במכון הכושר Soulstice (בסופו של דבר היא קודמה להיות מדריכת כושר). היא שונאת העבודה שלה ולטענתה היא "בעלת איכויות מסוימות" הדרושות למדריכת כושר, אך היו לה הזדמנויות להתחמק מקידום. כמו כן, אבי היא אמנית מיוסרת שחולמת לעזוב את מקום עבודתה ולעסוק באומנות במשרה מלאה. אבי מאמינה בכך שעליה למצוא את האיזון המושלם בין להיות אחראית ועצמאית לבין להיות קלת דעת ובעלת רוח חופשית כמו אילנה. בנוסף, היא חולקת את הדירה עם שותפה בשם מלודי, אשר אף פעם אינה מופיעה ולמעשה מתגוררת עם בן זוגה של מלודי, לו היא נוטה לקרוא לו בשם משפחתו - בוורס. בנוסף אבי מאוהבת עד כלות נשמתה בשכן שלה - ג'רמי, והיא נוהגת להביך את עצמה במפגשים המקריים עמו. בדומה לחברתה אילנה, היא נהנית מעישון מריחואנה לעיתים רחוקות יחסית.
שחקנים > שחקנים משניים

חניבעל בורוס מגלם את דמותו של לינקולן רייס, רופא שיניים מוצלח אשר מקיים מערכת יחסים, מינית בעיקר עם אילנה. יש לו רגשות כלפי אילנה, והוא מעוניין לקחת את מערכת היחסים למקום רחוק יותר, אך היא מסרבת להצעתו. דמותו מצחיקה ונינוחה. כרופא הוא בוחר לעיתים קרובות לשחק משחקים או לספר בדיחות עם המטופלים שלו. בנוסף לכך הוא גם אחד מחבריה הנאמנים של אבי.
פול ו. דואונס מגלם את דמותו של טריי פוקר, הבוס של אבי וחובב אדוק של בריאות וכושר. טריי הוא בחור נחמד, אך הוא מחליט להתעלם מהרצונות של אבי להיות מדריכת כושר, ובכך גורם לה לנקות את מכון הכושר.
ג'ון גמברלינג מגלם את דמותו של מת'יו "מת'" בוורס, בן זוגה של מלודי, שותפתה (התמיד-נעדרת) לדירה של אבי. הוא מלוכלך, מגעיל, אוכל חינם, ובאופן כללי אוהב לאכול. למרות זאת, הוכח כי הוא יודע להיות אדם נחמד, טוב ורגיש מדי פעם.
ארתורו קסטרו המגלם את דמותו של ג'יימס "היימה" קסטרו. הוא השותף ההומו של אילנה לדירה. היימה הוא מהגר מגואטמלה אשר רואה בעצמו אשמה על מה שהוא עשה, כמו עוולות שהוא ביצע מול חבריו.
סטפן שניידר מגלם את דמותו של ג'רמי סנטוס, השכן של אבי. אבי מאוהבת בו באופן קשה. הוא מנומס, קל דעת, אבל נוכחותו תמיד מרגיעה את אבי.
כריס גטהרד מגלם את דמותו של טוד - הבוס של אילנה בחברת הדילים. טוד הוא בדרך כלל אדם מר ולא מועיל אשר מנסה לרסן את אילנה עקב חוסר המחויבות שלה כלפי העבודה.
ניקול דרפסל מגלמת את דמותה של ניקול - שותפה לעבודה של אילנה, עובדת מצטיינת אשר עוקבת אחר כל פעילות של אילנה.
אליוט גלזר מגלם את דמותו של אליוט ווקסל - אח של אילנה, קיבל קידום בעבודה ונדרש ממנו לעבור ללונדון, אנגליה.
סוזי אסמן מגלמת את דמותה של בובי ווקסלר, אימם של אילנה ואליוט.
בוב בלבן מגלם את דמותו של ארתור וקסלר - אביהם של אילנה ואליוט.
ג'ייקובסון (משמאל) וגלייזר (מימין) בשבוע האינטרנט בעיר ניו יורק במאי 2015.
טילדה רג'ואן

| --- | --- |

 לידה:  22 בספטמבר 1968 (בת 56) איסטנבול, טורקיה 
 מוקד פעילות:  טורקיה, ישראל, צרפת 
 שפה מועדפת:  צרפתית 
 www.tildarejwan.com
 
טילדה רג'ואן בהופעה, יולי 2012
טילדה רג'ואן, יולי 2012
טילדה רג'ואן (בכתב לטיני: Tilda Rejwan;‏ נולדה ב-22 בספטמבר 1968 באיסטנבול) היא זמרת ישראלית, יהודייה ילידת טורקיה, נודעה בעיקר בביצועיה בפסקולים של סרטי קולנוע בשנות ה-80-ה-90 של המאה ה-20 ושל מוזיקה קלה בינלאומית.
ביוגרפיה

טילדה רג'ואן דור תשיעי למשפחת רג'ואן, נולדה בבית החולים הצרפתי באיסטנבול למשפחה יהודית מבוססת, בעלת עסקים בתעשיית הקפה. מצד אביה מוצא משפחתה בעיראק. בילתה את ילדותה באיסטנבול, בחורפים בשכונת נישנטאשי ובימי הקיץ בשכונת סואדייה שבתת-נפת קדיקוי של איסטנבול. בבית הוריה דיברו טורקית, ערבית ולדינו.
למדה תחילה בבית הספר "אישיק" באיסטנבול. את לימודי התיכון והלימודים האקדמיים בתחום הפסיכולוגיה היא השלימה בשווייץ.
במהלך הלימודים והקריירה למדה רג'ואן גם צרפתית, אנגלית, איטלקית ועברית.
סבה של טילדה תרם את מקום מושבה של הכנסת הראשונה.
קריירה

הופיעה על הבמה כבר בגיל 3. בגיל 12 כתבה שיר בצרפתית שבוצע בטורקיה על ידי צמד הזמרים דיאנה ודוד. עם סיום לימודיה הקדישה את עצמה לקריירה מוזיקלית כזמרת של מוזיקה קלה, כשחוננה במנעד רחב של חמש אוקטבות.
בגיל 17 הכירה את המלחין הצרפתי פרנסיס לה וביצעה את שירי הפסקול שהוא הלחין לסרט J'ai Rencontré Le Père Noël (פגשתי את סנטה קלאוס). לאחר מכן עברה לגור ברומא ושיתפה פעולה עם אניו מוריקונה וביצעה שירים שהתפרסמו בפסקול של הסרט "כלוב העליזים III" בגרסתו הצרפתית.
רג'ואן הקליטה שירים גם בפסקול של סדרת הטלוויזיה Double Seven בהלחנתו של ג'ורג'ו מורודר.
היא שיתפה פעולה עם המפיקים ממוצא טורקי-אמריקאי אריף מרדין ובנו ג'ו מרדין, וגם המפיקים והמלחינים אריק קאלווי וקווינסי ג'ונס. מל הווארד הביא אותה לפריז, בה הופיעה רג'ואן בתפקיד החתולה גריזבלה בהפקה באנגלית של המחזמר "קאטס" של אנדרו לויד ובר.
נחשבה זמרת עיראקית, עד שהתברר כי מוצא משפחתה מעיראק, אך היא בעצם יהודיה. השתתפה בפסטיבל הדיסקו המסורתי בעיר ניצה בדרום־צרפת (1987) וזכתה במקום הראשון.
במהלך השנים שרה רג'ואן על במות רבות בעולם. היא הופיעה עם שארל אזנבור, אנריקו מסיאס, במופעים ופסטיבלים בשווייץ שבהם הופיעו גם זמרים כמו ג'ו קוקר, ג'יימס בראון, בוב דילן, דייב סטוארט ועוד. לא פעם הוזמנה לשיר באירועים ממלכתיים. כך למשל הוזמנה בשנת 1990 במופע לחגיגות יום ההולדת ה-60 של מלך בלגיה, בודואן הראשון, ובמלאת 40 שנה לשלטונו, שהתקיימו בפלנטריום של בריסל.
היא השתתפה בשנת 1998, לפי בקשתו של הבמאי ניקיטה מיכאלקוב כתבה רג'ואן את השיר בסיום הפסקול של סרטו "הספר מסיביר", אותו אף ביצעה בארמון הקרמלין הממלכתי לרגל בכורה של הסרט בליווי התזמורת הסימפונית הנשיאותית של רוסיה. היא הופיעה שוב עם תזמורת זו בניצוחו של פאבל אובסיאניקוב גם באוקטובר 2002. כמו כן היא הופיעה בזירת הקרח החדשה של סנט פטרסבורג, וכן עם התזמורת הסימפונית של נובוסיבירסק.
ב-2010 יצאה במופע "ללא גבולות" בשירי דלידה.
ב-2017 הופיעה במופע מוקדש לשירי לדינו, אותם הכירה מילדותה בטורקיה.
בישראל שרה רג'ואן במופעים שהקדישה לזמר הצרפתי ולשירי אהבה, ביניהם בליווי התזמורת הסימפונית ראשון לציון בניצוחו של רפי קדישזון, מופעים איתם יצאה לסיורי מופעים גם בסין וביפן, בליווי התזמורת הקאמרית הישראלית בניצוחו של רפי קדישזון (2020) בליווי הסימפונית תל אביב, תזמורת כלים שלובים, עם המנצח גיל שוחט ועם אמנים כמו אבי טולדנו, יהורם גאון, עודד מנשה, מירי אלוני ועוד.
מופע עם המלחין והפסנתרן לאוניד פטשקה (2019), ומאוחר יותר המופע "טילדה רג'ואן והצוענים" ובשיתוף להקת הפלמנקו הישראלית.
בצרפת שיתפה פעולה מוזיקלית עם ה-GIPSY KINGS, מה שהפך ב-2022 למופע המוקדש לשיריהם במחווה עם להקת הפלמנקו הישראלית ועם סיפוריו של באלדי אולייר.
"המופע המשותף" מתוכנן עם דודו פישר (2023) מחווה לשירים ממחזות הזמר בברודוויי ובווסט אנד לונדון, שירים מסרטים מפורסמים, שירי חזנות, שירי לדינו, שירים ביידיש שנסונים צרפתיים ושירים ישראליים.
חיים אישיים

בצעירותה הכירה בצרפת את בעלה לעתיד, מישל. לאחר שנים רבות בחו"ל, החליטה לעלות לישראל.
הערות שוליים

↑  מסביב לעולם עם טילדה רג`ואן - פריז איסטנבול ומה שבינהם - קונצרט והרצאה, באתר go.galil.gov.il (בעברית)
1 2 3  אמנים - טילדה רג'ואן, באתר www.habama.co.il
↑  שפי גבאי, [NcqbQkWQueopn06eStYu7vFVAxTqhEEW1QfXWtyao7j_nIgWQNfFHEDb4ZIvy8BGig8-ZlqZBWUSWzR5bQqd4oC4O2HWvbZP-pg_SEyQVQ1wI57L_-_Tvb פנאי פלוס - טילדה רג'ואן שבה למקורות] (עמ' 18), באתר הספרייה הלאומית של ישראל, ‏5.10.1987
↑  טילדה רג'ואן - ללא גבולות, באתר GoJerusalem (באנגלית)
↑  תאטרון חיפה, טילדה רג'ואן והתזמורת הקאמרית הישראלית במופע אונליין • הזמנה מתאטרון חיפה, באתר חי פה - תאגיד החדשות של חיפה והסביבה, ‏2020-12-20
↑  לוח הופעות "טילדה רג'ואן וגיל שוחט – נפגשים בפריז", באתר פשוט להזמין כרטיסים, ‏2014-06-03
↑  https://www.eventer.co.il/events/dp9g3, www.eventer.co.il
↑  נשיקה צרפתית - טילדה רג'ואן ואבי טולדנו עם מיטב הלהיטים של גדולי השנסוניירים, נבדק ב-2022-11-09
↑  שישרים - מופע שנסונים צרפתיים - טילדה רג'ואן ומירי אלוני (8/4/2022), באתר www.igm.org.il
↑  “FLASH BACK” פלאש בק. עם טילדה רג'ואן ולאוניד פטשקה, נבדק ב-2022-11-09
↑  מועדון הזמר - טילדה רג'ואן, ליאוניד פטשקה והצוענים במופע ענק! - כרטיסים להופעות חיות | לוח הופעות 2022 | להופעות היום ולכל האירועים וההצגות החמות בישראל לחצו כאן | מעריב, באתר www.maariv.co.il
1 2  מופע "מחווה לג'יפסי קינגס" טילדה רג’ואן עם להקת הפלמנקו הישראלית, באתר אתוס
↑  טילדה רג'ואן - דודו פישר המופע המשותף, באתר www.mishkan-ashdod.co.il
| --- | --- |
בקרת זהויות :  NLI: 987007394134705171  VIAF: 72153288282432650645   WorldCat (עם VIAF): 72153288282432650645
חוצה את הקווים

| --- | --- |

לוגו הפתיחה בעונה הראשונה
 סוגה:  דרמה   דרמה משטרתית
 יוצרים:  מתיו פארקהיל
 שחקנים:  טנדי ניוטון   מרטון צ'וקאש   קלאודיה פרי   איאן הארט   איאן טרייסי   ג'רוד ג'וזף   ג'ושוע זאס   קוואן סמית'   לאה גיבסון   מרטין דונובן   מתיו בירד   שרה ג'פרי   קול האוזר
 פסקול:  מרטינה טופלי-בירד
 ארץ מקור:  קנדה קנדה   בריטניה בריטניה
 שפות:  אנגלית 
 מספר עונות:  4 
 מספר פרקים:  50 
 הפקה
 מפיקים בפועל:  ג'ון מוראיינס   מיכאל רוזנברג   ניק האם   סטיבן מארס
 חברת הפקה:  אנטרטיינמנט ואן   Greenroom Entertainment   Momentum Pictures
 אתר צילומים:  ונקובר, קולומביה הבריטית, קנדה
 מוזיקה:  מרטינה טופלי-בירד 
 אורך פרק:  42 דק' 
 שידור
 רשת שידור:  Audience Network 
 רשת שידור בישראל:  yes Action
 פורמט (תמונה):  HDTV 720p   SDTV 480i
 פורמט (קול):  דולבי דיגיטל
 תקופת שידור מקורית:  3 באפריל 2013 – 24 במאי 2017
 קישורים חיצוניים
 אתר רשמי
 דף התוכנית ב-IMDb
 
חוצה את הקווים (באנגלית: Rogue) היא סדרת דרמה משטרתית בכיכובם של טנדי ניוטון ומרטון צ'וקאש. על אף שסט הצילומים נקבע להיות באוקלנד, קליפורניה, הסדרה צולמה בוונקובר, קנדה. כקופרודוקציה קנדית-בריטית, הסדרה הוזמנה על ידי חברת שידורי הלוויין DirecTV לשידור בערוץ Audience Network, כמו כן גם על ידי חברת שידורי הלוויין הקנדית The Movie Network ו-Movie Central.
הסדרה עלתה לשידור בבכורה ב-3 באפריל 2013. העונה הרביעית והאחרונה עלתה ב-22 במרץ 2017, ושידוריה הסתיימו ב-24 במאי 2017.
עלילה

גרייס טראוויס היא קצינת משטרה העובדת כשוטרת סמויה באוקלנד, על מנת לחקור את עסקיו הפליליים של ג'ימי לסלו, עבריין מקומי רב עוצמה. לאחר שבנה של גרייס נרצח, מבינה גרייס כי לה ולג'ימי יש מטרה משותפת. גרייס וג'ימי מתחילים לשתף פעולה בחשאי כשבאותו זמן בנו הצעיר של ג'ימי, מקס לסלו, משתחרר מהכלא ובנו השני, אלק לסלו, מתחיל להרגיש מנודה ומורחק מאביו ומהעסק המשפחתי. עם התקדמות הסדרה מגלה גרייס פרטים נוספים על האירועים שהובילו לרצח בנה ועל האנשים האחראים למעשה. היא מקבלת איומים על חיי בעלה ובתה. בנוסף, נחשפת גרייס לשחיתות עמוקה ואפלה בתחנת המשטרה בה היא עובדת כשוטרת סמויה.
סקירה

| עונה | פרקים | פרקים | פרק ראשון | פרק אחרון |
| --- | --- | --- | --- | --- |
| 1 | 10 | 10 | 3 באפריל 2013 | 29 במאי 2013 |
| 2 | 10 | 10 | 28 במאי 2014 | 30 ביולי 2014 |
| 3 | 20 | 10 | 24 ביוני 2015 | 26 באוגוסט 2015 |
| 3 | 20 | 10 | 23 במרץ 2016 | 25 במאי 2016 |
| 4 | 10 | 10 | 22 במרץ 2017 | 24 במאי 2017 |
שחקנים ודמויות > ראשי

טנדי ניוטון - גרייס "ג'קי" טראוויס, שוטרת סמויה שהקריירה שלה גבתה בחייה האישים
שרה ג'פרי - איבי טראוויס, בתה המתבגרת והלוחמנית של גרייס
קוואן סמית׳ - טום טראוויס, הגרוש של גרייס (עונות 1–2)
איאן טרייסי - לוקאס "מיץ'" מיטשל, בלש במשטרת סנטה פה שחוקר את הרצח של סם טראוויס (עונה 1)
מרטון צ'וקאש - ג'יימס "ג'ימי" לסלו, ראש משפחת פשע מקומית ועוצמתית (עונה 1)
ג'ושוע סאס - אלק לסלו, בנם הבכור של ג'ימי וקאת'י. בעל היסטוריה אלימה (עונות 1–2)
מתיו בירד - מקס לסלו, בנם השני של ג'ימי וקאת'י, בוגר בית ספר לעסקים ומשוחרר טרי מהכלא (עונה 1)
לאה גיבסון - קאתי לסלו, אשתו של אלק (עונה 1)
איאן הארט - באדי וילסון, בלש במשטרת אוקלנד (עונה 1)
ג'רוד ג'וזף - ניקולס פלמינג (עונה 1)
קלאודיה פרי - סופיה הרננדז, שוטרת במשטרת אוקלנד (עונה 1)
קול האוזר - אית'ן קלי, יוצא צבא שגנב כסף מהקבינט של ארצות הברית (עונות 2–4)
אנדראה רות' - לני קסטנר, סוכנת מיוחדת של ה-FBI (עונה 2)
קלייר היגינס - ויויאן טראוויס, אימה של גרייס (עונה 2)
אלק ניומן - ריימונד "ריי" ויליאמס, חבר במחלקה של אית'ן קלי (עונה 2)
ברנדן פלטשר - בראיין קאסל, חבר במחלקה של אית'ן קלי, סובל מהפרעת דחק פוסט-טראומטית (עונה 2)
סינדי סמפסון - סופי היילי (עונה 3)
שרה קרטר - הרפר דיקינס, סוכנת DEA (עונה 3)
דרק לוק - מרלון דיינרד (עונה 3)
ביאנקה לוסון - טליה פרימן (עונה 3)
מייקל מרפי - ג'ורג' קלי, אביו של אית'ן (עונה 3)
ריצ'רד שיף - מרטין "מרטי" שטיין, עורך דין בעל מעמד גבוה משיקגו (עונות 3–4)
אשלי גרין - מיה רוקלנד (עונות 3–4)
סרג'יו די זיו - פטריק פיניגן, בלש במשטרת שיקגו (עונות 3–4)
מייגן רת' - קליאה אנו (עונה 4)
ניל מקדונו - קייסי אוק'ס, בלש מושחת במשטרת סן פרנסיסקו (עונה 4)
קריסטין להמן - תרסה ארצ'ר (עונה 4)
שחקנים ודמויות > משני

מרטין דונובן - ריצ'רד קמפבל (עונות 1–3)
אלקסה פלדינו - שרה פינאלי, שוטרת במסווה שנעלמת, ולאחר מכן מסתבר כי גנבה סכום גדול של כסף (עונות 2–3)
רופרט אוונס - אליוט אוהו (עונה 2)
עמנואל ווז'יי - ריגן פולקנר, חברה ותיקה של אית'ן. עוזרה לתובע המחוזי בחקירה נגדו (עונה 4)
איב הרלו - סאדי (עונה 4)
חשיפה לדרום

| --- | --- |

 סוגה:  דרמה רפואית דרמה קומית
 יוצרים:  ליילה גרשטיין
 שחקנים:  רייצ'ל בילסון   ג'יימי קינג   כרס ויליאמס   וילסון בת'ל   טים מת'סון   סקוט פורטר   קייטלין בלאק
 ארץ מקור:  ארצות הברית ארצות הברית
 שפות:  אנגלית
 מקום התרחשות:  ניו יורק 
 מספר עונות:  4
 מספר פרקים:  76
 הפקה
 מפיק:  שרה קוקסרקה   קלי ואן הורן   ורוניקה בקר
 מפיקים בפועל:  ג'וש שוורץ 
 חברת הפקה:  Warner Bros. Television   CBS Television Studios   Fake Empire Productions
 הפצה:  האחים וורנר טלוויזיה, נטפליקס 
 אתר צילומים:  לוס אנג'לס, קליפורניה
 צלמים:  ג'פרי ג'ור   רוברט גנץ   בראד ליפסון   לארי רייבמן
 מוזיקה:  Jeremy Adelman 
 אורך פרק:  42 דקות
 שידור
 רשת שידור:  The CW
 רשת שידור בישראל:  HOT
 תקופת שידור מקורית:  26 בספטמבר 2011 – 27 במרץ 2015
 תקופת שידור בישראל:  6 בינואר 2013 – 22 ביולי 2015
 קישורים חיצוניים
 האתר
 דף התוכנית ב-IMDb
 
חשיפה לדרום (באנגלית: Hart of Dixie; מוכרת גם כהלב של דיקסי) היא סדרת דרמה אמריקאית, שעלתה לשידור בספטמבר 2011. החל מה-6 בינואר 2013 משודרת הסדרה בישראל בערוץ HOT3. הסדרה נוצרה על ידי ליילה גרשטיין. בסדרה מככבת השחקנית רייצ'ל בילסון בתפקיד ד״ר זואי הארט, רופאה צעירה שמאז ילדותה חלמה להיות מנתחת לב, כמו אביה. לאחר התמחות בכירורגיה, היא מגלה כי לא התקבלה להתמחות בניתוחי לב, בשל היותה מנוכרת לחולים. מנהל ההתמחות מציע לה לעבוד שנה כרופאה במרפאה כללית. עם זאת, כל ההתמחויות בתחום זה תפוסות. בצר לה, נאלצת זואי לעבור לאלבמה הרחוקה, בה קיבלה הצעת עבודה כבר ארבע שנים קודם לכן. זואי מגיעה לבלו-בל, אלבמה, ועליה להתמודד עם אתגרים שונים: צורת חיים שונה מזו הניו-יורקית, טיפוסים מוזרים, שותף למרפאה ואתגרים רומנטיים.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 26 בספטמבר 2011 | 14 במאי 2012 |
|  | 2 | 22 | 22 | 2 באוקטובר 2012 | 7 במאי 2013 |
|  | 3 | 22 | 22 | 7 באוקטובר 2013 | 16 במאי 2014 |
|  | 4 | 10 | 10 | 15 בדצמבר 2014 | 27 במרץ 2015 |
עלילה > עונה 1

לאחר שסיימה את לימודיה בהצטיינות, מקווה ד"ר זואי הארט להמשיך בעקבותיו של אביה, ולהיות מנתחת לב-ריאה. אך לאחר שחלומה מתפרק, זואי מחליטה לקבל הצעה מזר מוחלט, ד"ר הארלי ווילקס, ולעבוד במרפאה פרטית בעיירה בלו-בל שבאלבמה. כשזואי מגיעה לעיירה, היא מגלה כי ד"ר ווילקס נפטר כמה חודשים לפני בואה והשאיר לה בצוואתו את חלקו במרפאה.
כעת זואי צריכה לחלוק את המרפאה ביחד עם ד"ר ברילנד, אשר מאוד לא מרוצה מהמצב החדש. ד"ר ברילנד ובתו למון מקשים מאוד על חייה של זואי, שמוצאת נחמה אצל חבריה החדשים, ראש העיר לבון הייס, השכן שלה וויד קונסילה, וג'ורג' טאקר, לא אחר מאשר ארוסה של למון. זואי מגלה את יופייה של העיירה ומתאהבת בה ובתושביה ואט אט כובשת את לבם של התושבים.
עלילה > עונה 2

העונה השנייה נפתחת לאחר שג'ורג' נטש את למון בחופה בשביל להיות עם זואי, בעוד שזואי בדיוק שכבה עם וויד. זואי מנסה להתמודד עם רגשותיה המעורבים כלפי השניים ולבסוף מחליטה כי ג'ורג' לא מוכן עדיין למערכת יחסים חדשה, ומבקשת ממנו לצאת לדייטים עם בנות אחרות. עם זאת, זואי מתחילה בקשר לא מחייב עם וויד, מה שבמהרה הופך למערכת יחסים רצינית.
בהמשך העונה, וויד שוכב עם בחורה שפגש בבר בעודו שיכור, מה שגורם למערכת היחסים שלו עם זואי להסתיים. זאת בזמן שג'ורג' מתחיל לפתח מערכת יחסים עם טנסי, גרושתו של וויד. באותו הזמן, למון מנסה להוכיח שהיא יכולה להיות אישה עצמאית ללא ג'ורג' ואביה, אשר החל לצאת עם בחורה צעירה בשם שלבי, מה שמוביל את למון לקנות את הבר ה"ראמר ג'אמר" יחד עם וויד. לבון הייס מתחרה מול רובי ג'פריס על תואר ראש העיר, ולאחר מכן השניים מתאהבים.
כאמור לבון זכה בתואר ראש העיר של בלו-בל בהפרש של קול אחד.
לאחר מכן לבון מחליט להציע לרובי נישואים אך היא מגלה על הקשר שהיה לו עם למון והם נפרדים והיא עוזבת את בלו-בל.
לקראת סוף העונה טום לונג מציע לוונדה נישואים והם מתחתנים במהרה. לבון מתחיל לצאת עם אנאבת' אשר גורם לנתק בינה לבין למון שהיא החברה הטובה ביותר שלה. בריק מחליט שהוא רוצה ששלבי תבוא לגור איתו למרות רוחה של למון, בהמשך מתגלה לבריק מחלה קשה אך הוא מתגבר עליה.
זואי מבינה שעדיין יש לה רגשות כלפי ג'ורג' ומתוודה בפניו, מה שמוביל לכך שטנסי מציבה לו אולטימטום לעזוב איתה את בלו-בל או שהם נפרדים, בעקבות כך הם נפרדים. זואי מבינה שהיא לא רוצה להיות לבד, והיא שוכבת עם וויד כאשר היא שיכורה.
בפרק סיום העונה ג'ורג' מגיע לביתה של זואי ומגלה שם את וויד והוא מחליט שהוא חייב להתנתק מזואי ומבלו-בל ועוזב עם לילי-אן אניגן ולהקתה לסיבוב ההופעות שלה, למון סולחת לאנאבת' ומאפשרת לה לצאת עם לבון.
בריק מציע נישואים לשלבי. זואי מחליטה לנקות את הראש ולעזוב לסופ"ש לניו יורק לחתונה של חברה שלה. וויד מבין שהוא חייב להתוודות בפני זואי שהוא אוהב אותה, ובעקבות כך הוא נוסע אחריה לשדה התעופה עם למון ועושה זאת, אך זואי מחליטה שהיא עוזבת את בלו-בל למשך הקיץ לשלושה חודשים לניו יורק, ורק אז תוכל לחזור לבלו-בל ולהתמודד עם בעיות האהבה שלה.
עלילה > עונה 3

העונה מתחילה 5 חודשים אחרי שזואי עזבה לניו יורק.
היא חוזרת לבלו בל יחד עם בן זוג חדש בשם ג'ואל. בתחילה רק בשביל לסגור את העניינים יפה ולהפרד מכולם כמו שצריך אבל בסוף מחליטה שלשם היא שייכת ונשארת יחד עם ג'ואל בבלו בל.
כל העיירה שונאת אותה מאחר שג'ורג' נעלם גם הוא לאחר שהיא אמרה לו שיש לו רגשות כלפיו וטנסי עזבה אותו.
ראש עיריית פילמור ניצל את העדרו של ג'ורג - עורך הדין של בלו בל והתחיל לתבוע את תושבי בלו בל ולמרר את חיי התושבים.
בפרק החזרה של זואי ראש העיר של פילמור הצליח להוציא צו מניעה נגד תהלוכת יום המייסדים והכל תלוי בזואי שתמצא ותחזיר את ג'ורג' כדי להציל את המצב.
היא מצליחה ורוב התושבים חוזרים לאהוב אותה.
בריק ניצל את היעדרה והוציא אותה מהמרפאה. וסירב לקבלה חזרה והסתמך על סעיף בחוזה שאומר שאסור לה לעבוד שנה בתוך בלו בל במרפאה נפרדת.
בסופו של דבר הוא מסכים להעסיק אותה כעובדת שלו ולא כשותפה. היא מסכימה.
לבון ואנה-בת' מנהלים מערכת יחסים מוצלחת.
למון ווייד מנהלים את הרמר ג'אמר ביחד בהצלחה למרות ההבדלים בין שניהם.
דמות חדשה - לינלי האחיינית בת ה - 25 של לבון, שרודפת אחרי ג'ורג'.
היא עוזבת באמצע העונה שהיא מבינה שלג'ורג' יש רגשות לטנסי בת זוגו מהעונה הקודמת.
העונה מסתיימת כך שוייד וזוגתו (בת דודה של זואי) נפרדים. וגם זואי וג'ואל נפרדים.
זואי מבינה שהיא אוהבת את וייד.
עלילה > עונה 4

העונה מתחילה בכך שזואי מנסה לזכות ווייד בחזרה. ג'ורג ולבון מגלים ששניהם מאוהבים בלמון, שיוצאת לשיט רווקים בספינת תענוגות. כאשר היא חוזרת מתברר שהבחור שאיתה והיא מתחזים למאוהבים כדי שיוכלו לזכות בתמיכה כספית של הסבתות. זואי מתחילה לצאת עם ווייד ומתעברת ממנו. קריקט יוצאת מהארון ומספרת שהיא לסבית ומתחילה לצאת עם הכבאית ג'ייסן. ג'ורג' ואנה-בת נכנסים למערכת יחסים, תוך שג'ורג' מגלה שהוא מוכשר כאמרגן לאמנים.
הסדרה מסתיימת בכך זואי מתחתנת בבית החולים עם וייד דקות לפני שנולד הבן שלהם, ולבון מתחתן בגזיבו שבעיירה עם למון.
דמויות > דמויות ראשיות

רייצ'ל בילסון - ד"ר זואי הארט. זואי שואפת להיות מנתחת לב-ריאה כמו אביה. לאחר 4 שנים של התמחות בבית החולים של ניו יורק היא מסרבת לתפקיד המוצע לה ומחליטה לקבל הצעה מזר מוחלט ולעבור לעיירה בלו-בל שבאלבמה. לאחר הגעתה לעיירה מתברר לה כי אותו הזר, ד"ר ווילקס, היה בעצם אביה הביולוגי, והוא השאיר לה בצוואתו את חלקו במרפאה הפרטית אשר ניהל יחד עם ד"ר בריק ברילנד, כעת זואי מתמודדת עם הקשיים במעבר מהעיר הגדולה לחיים בעיירה הקטנה בדרום. זואי מתאהבת בבלו-בל ותושביה ומחליטה להישאר שם כרופאת משפחה. במהלך הסדרה זואי מפתחת רגשות כלפי ג'ורג' טאקר, וכן גם מנהלת מערכת יחסים עם וויד קונסילה
ג'יימי קינג - למון ברילנד. למון היא ביתו של ד"ר בריק ברילנד. היא וג'ורג' היו במערכת יחסים שנמשכה 15 שנה ובתחילת הסדרה הם מאורסים. למרות אירוסיה לג'ורג', למון מנהלת רומן עם ראש העיר לבון הייס בזמן שג'ורג' התגורר בניו יורק. למון היא בחורה שמרנית, יהירה ומתוחה, ולכן עם הגעתה של זואי לבלו-בל למון רואה בה כיריבה המאיימת על חייה המושלמים
קריס וויליאמס - לבון הייס. לבון הוא ראש עיריית בלו-בל ובעברו היה שחקן פוטבול מקצועי במשך 10 שנים ב-NFL. הוא מגדל תנין בשם "ברט ריינדולס" כחיית מחמד. במהלך העונה הראשונה מתגלה כי ללבון ולמון היה רומן והוא עדיין מאוהב בה. בהמשך הסדרה לבון מתאהב ברובי ג'פריס ולאחר מכן מנהל מערכת יחסים גם עם אנאבת'. לבון הוא חברה הטוב ביותר של זואי בבלו-בל
ווילסון בת'ל - וויד קונסילה. וויד הוא ברמן בראמר ג'אמר, הבר המקומי של בלו-בל, ובהמשך הסדרה הוא גם הופך לבעלים שלו יחדיו עם למון ברילנד. וויד הוא מוזיקאי ילדותי ומושך שמחפש ריגושים ושום דבר לא יעצור בעדו ליהנות ולבלות. בהמשך הסדרה וויד מתחיל לפתח רגשות כלפי זואי אשר עדיין רוצה בג'ורג'. בסופו של דבר מצליח וויד מצליח לכבוש את זואי והשניים נכנסים למערכת יחסים אשר מסתיימת כאשר מתגלה כי וויד בגד בה בהיותו שיכור
טים מת'סון - ד"ר בריק ברילנד. אביה של למון ושותפה למרפאה של זואי. בתחילה, בריק ממש לא חיבב את זואי ואף ניסה למצוא דרכים להחזיר לעצמו את המרפאה ללא זואי. בהמשך נרקמת בין השניים מערכת יחסים מיוחדת ובשלב מסוים זואי אפילו מכנה אותו ה"אבא שלי בבלו-בל"
סקוט פורטר - ג'ורג' טאקר. עו"ד בבלו-בל, שבעברו גם עבד בניו יורק. בעונה הראשונה הוא מבטל את אירוסיו ללמון לאחר שמגלה על רומנה עם לבון, מה שעוזר לו להבין כי יש לו רגשות כלפי זואי. לאחר שזואי דוחה אותו בטענה כי מוקדם לו מידי להתחיל מערכת יחסים חדשה, הוא מתחיל לצאת עם טנסי, אשתו לשעבר של וויד
קייתלין בלאק - אנאבת' נס. חברתה הטובה ביותר של למון. אנאבת' עברה לאחרונה גירושים מבעלה, ואט אט מתחילה לפתח רגשות כלפי לבון. כאשר היא מגלה על עברו עם למון היא מחליטה לקחת צעד לאחור אך במהרה לבון כובש אותה והשניים מתחילים במערכת יחסים
דמויות > דמויות משניות

מקיילי מילר - רוז האנטנברג. נערה צעירה המפתחת קשר מיוחד עם זואי. זואי רואה בה כאחותה הקטנה ועוזרת ודואגת לה
קלאודיה לי - מגנוליה ברילנד. אחותה הצעירה של למון. מוצגת כנערה הבעייתית המסורתית אשר מחפשת תשומת לב כל הזמן
רוס פיליפס - טום לונג. חנון צעיר אשר נדלק על זואי עם הגעתה לעיירה. בהמשך הוא יוצא ומתחתן עם וונדה
מלרי מויין - וונדה לונג. מלצרית בראמר ג'אמר. בעונה השנייה מתחילה לצאת עם טום לונג ולבסוף גם מתחתנת איתו
ג'וש קוק - ג'ואל סטיבנס. סופר ניו יורקי ובן זוגה של זואי בעונה השלישית. השניים עוברים לגור יחדיו בבלו-בל לאחר שזואי משכנעת אותו לעבור לשם איתה בטענה שאולי שם הוא ימצא את ה"מוזה" שלו לכתיבה.
ברנדי ברקהרט - קריקט. חברה באגודת "הבלס" בהנהלתה של למון. לאחר שלמון קונה את הבר, קריקט תופסת את מקומה כמנהיגת ה"בלס". קריקט חברה של למון ואנאבת'
רג'ינלד ולג'ונסון - דאש דוויט. דמות משמעותית בקהילה של בלו-בל, מנהל בלוג של העיירה ואירועים נוספים
מירצ'ה מונרו - טנסי. גרושתו של וויד. יוצאת עם ג'ורג' בעונה השנייה
דידי רואנו- יצאה עם לבון בעונה הראשונה. לבון נפרד ממנה לאחר שהבין שהוא עוד לא התגבר על הרגשות שיש לו ללמון. עובדת בתור המזכירה של ג'ורג'
טרוויס ואן וינקל - ג'ונה ברילנד. בן דודן של למון ומגנוליה. רופא במקצועו אשר בא לבקר את משפחתו לאחר שעבר להתגורר בניו יורק
גולדן ברוקס - רובי ג'פריס. חברתו לשעבר של לבון מהתיכון. חוזרת לעיירה לבקר את סבא שלה ומחליטה לרוץ לראשות העיר. לאחר הפסדה היא ולבון מתחילים לצאת, אך זאת מקבלת הצעת עבודה בדאלאס ועוזבת את בלו-בל ולבון
לורה בל בנדי - שלבי. חברתו הצעירה של בריק
ריאן מקפארטלין - קרטר קובינגטון
ביקורות

לעונתה הראשונה של זואי הארט היו ביקורות מעורבות והיא קיבלה ציון של 43 מתוך מאה באתר הביקורות מטקריטיק (Metacritic).
אתר אחר ציין כי הסדרה היא אכן זואי הארט[דרושה הבהרה], ומאוחר יותר ציין כי השחקנים טובים יותר מהחומר של הסדרה, למרות שרייצ'ל בילסון לא משכנעת בתור מנתחת לב. בנוסף כמה אתרים ציינו כי ייתכן כי הסדרה עלולה להיראות פוגענית כלפי הדרום. בנוסף, מבקרים טענו כי הסדרה רדודה ובלתי סבירה, כשאר בילסון נותנת הופעה לא אמינה, למשל שהיא משחקת את עצמה מופתעת כאשר היא מכנה את עצמה דוקטור. טים גודמן טען כי הסדרה צפויה ושטחית, אם כי נוגעת ללב. מעבר לכך, ציין כי בילסון לא נראית כמו רופאה, אלא כמי ששייכת לבית החלומות הרפואי של ברבי.
המבקר ניל גנזלינגר של הניו יורק טיימס רשם: "הפרימיירה, לפחות, לא הצליחה למצוא דרך אמינה לשלב את כל המתרחש: הבלבול של עכבר העיר, מקרים רפואיים דחופים, הריבים בין הבנות, הבעיות עם ההורים, הרווקה הצעירה". מרי מקמרה מלוס אנג'לס טיימס, מתארת את הסדרה כ"שילוב של מלא תרחישים מוכרים ואשר חוברו ביחד ויצרו מחזה מזוויע".